শ্ৰীলংকাৰ প্ৰখ্যাত সাহিত্যিক শ্বেহান কৰুণাতিলকালৈ আগবঢ়োৱা হৈছে সাহিত্য জগতৰ সন্মানীয় বঁটা বুকাৰ প্ৰাইজ।
তেওঁৰ দ্বিতীয়খন গ্ৰন্থ 'দ্য ছেভেন মুনছ অৱ মালি আলমেইদা'ৰ বাবে তেওঁক সন্মানীয় বুকাৰ প্ৰাইজৰ বিজয়ী হিচাপে মনোনীত কৰা হৈছে।
কৰুণাতিলাকাই সোমবাৰে নিশা লণ্ডনত এক অনুষ্ঠানত ব্ৰিটিছ ৰাণী পদবীৰ উত্তৰাধিকাৰী কেমিলাৰ পৰা বঁটা গ্ৰহণ কৰে।
বঁটাটিৰ সৈতে কৰুণাতিলকাই ৫০,০০০ পাউণ্ড পুৰস্কাৰ লাভ কৰে।
কৰুণাতিলকা হৈছে বুকাৰ বিজয়ী দ্বিতীয়গৰাকী শ্ৰীলংকান সাহিত্যিক।
তেওঁৰ পূৰ্বে ১৯৯২ চনত দ্য ইংলিছ পেচেণ্টৰ বাবে মাইকেল ওন্দাতজেই বুকাৰ সন্মান লাভ কৰিছিল।
কৰুণাতিলকাৰ 'দ্য ছেভেন মুনছ অৱ মালি আলমেইদা' শ্ৰীলংকাৰ গৃহযুদ্ধত হত্যাৰ বলি হোৱা এগৰাকী যুদ্ধ ফটোগ্ৰাফাৰৰ ওপৰত আধাৰিত উপন্যাস।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
